Source: https://trans.info/hu/spanyolorszag-ujabb-itelet-a-teherauto-gyartok-kartelljenek-ugyeben-173929
Timestamp: 2020-06-04 16:15:36
Document Index: 8558889

Matched Legal Cases: ['bíróság ', 'bíróság ', 'bíróság ', 'Bíróság ', 'bíróság ', 'Bíróság ', 'Bíróság ', 'bíróság ']

Spanyolország: újabb ítélet a teherautó-gyártók kartelljének ügyében - Trans.INFO
A spanyol Cáceres bírósága idén február 6-án ítéletet hozott a teherautó-gyártók által fizetendő kártérítés ügyében. A bírót meggyőzte a jogászok által bemutatott szakvélemény. A szállítmányozók komoly kártérítéseket kapnak.
A CCS Abogados ügyvédi iroda olyan szállítmányozókat képvisel, akik a teherautó-gyártók áregyeztetésének ideje alatt összesen kb. 35.000 teherautót vásároltak. A bíróság Cáceresben, amely idén február 6-án hozott ítéletet, úgy látta, hogy a szállítmányozók a járművekért 16,35%-kal többet fizettek, mint hogyha nem lett volna áregyeztetés.
A határozat az ügyvédi iroda által bemutatott szakvéleményre támaszkodva született meg:
A felperes kimutatta a kárát. A szakértők által készített szakvéleményben bemutatásra és indoklásra került a közepes- és nehéz tehergépkocsik piacának (amelyre a kartell vonatkozott) összehasonlításával a könnyű tehergépjárművekével. Természetesen ezek nem ideálisan felcserélhető termékek, de elegendő hasonlóság létezik (ugyanott kerülnek értékesítésre, a vásárló választhat a könnyú- és közepes tehergépjárművek különböző változatai közül, stb.), hogy el lehessen őket ismerni hasonló terméknek és piacnak. Ez pedig igazolja az összehasonlító módszert, amely alapján a felperes szakvéleménye kiszámítja a kárt. Az összehasonlító módszert ilyen az esetekben ajánlják (ellentétben a tisztán statisztikai módszerrel)” – magyarázta a bíróság.
A gyártók viszont azzal érveltek, hogy a károsultak csökkenthették volna a teherautók nagyobb költségeit úgy, hogy átruházzák azokat a megbízókra, a fuvarszervezőkre a fuvardíj formájában, vagy megemelve a tehergépjárművek értékesítési árát a másodlagos piacon néhány év használat után (ún. költségátruházás).
A bíróság azonban nem értett egyet az alperesek védekezésével.
Ki kell zárni azt a hipotézist, hogy a szállítmányozó átruházhatta a többletköltséget az ügyfeleire, ami szinten bemutatásra és indoklásra került a felperes jelentésében. Amikor a teherautó a másodlagos piacra kerül, az árára sok más tényező is hatással van. A szolgáltatás díjának megállapításakor (fuvardíj) a szállítmányozó és az ügyfél között pedig nagyon korlátozott az alkuképesség (a szállítmányozók kb. 75%-ának egy vagy két teherautója van); ezen kívül a szállítmányozási szolgáltatások díjára olyan tényezők, mint a járművezető javadalmazása, a napidíjak, az üzemanyag lényegesen nagyobb hatással vannak, mint a teherautó vételára. A teherautó megvásárlása alig kb. 11,9%-t teszi ki egy szállítmányozó cég működési költségeinek” – indokolja az ítéletet a bíróság Cáceresben.
Az első jogerős ítélet
Ez nem az első ítélet a szállítmányozók javára, amely a teherautó-gyártók ellen folytatott ügyben született Spanyolországban. Tavaly októberben a Pontevedrai Gazdasági Bíróság hozott ítéletet, amelyben kötelezte a gyártót majdnem 40.000 euró megfizetésére a Kartín SL szállítmányozó cég számára. A viguési Balms Abogados ügyvédi iroda beszámolója szerint, aki a szállítmányozót képviselte, ez volt „az első jogerős határozat Spanyolországban” a teherautó-gyártók kartelljének ügyében, és eddig Európában is.
A bíróság kötelezte az Iveco gyártót, hogy három teherautó megvásárlása után 2003. és 2008. között fizessen kártérítést. Ennek értéke 20.000 euró a járművek árának magasan tartásáért (a fizetett ár 9%-a), valamint kb. 19,2% kamat.
A legnagyobbat azonban a Murciai Gazdasági Bíróság ítélete szólt, amely 2018. végén kötelezte a Volvo Group Spaint, hogy 128.757 eurót plusz kamatokat fizessen ki öt teherautó megvásárlása után 2012. októberében (azaz egy évvel a kartell működésének vége után). A felperest képviselő ügyvédnek sikerült bebizonyítania, hogy 2012-ben a teherautók ára még mindig magasan volt tartva az áregyeztetés miatt, méghozzá 20,7%-kal. Ez majdnem 26.000 euró egy teherautó vásárlása esetén. Ez az összeg jelentősen felülmúlja a szakemberek becsléseit, amelyek a járművenkénti 10.000 euró középérték körül mozogtak.
A határozat nagyon kedvező a szállítmányozók szemszögéből, mivel az Európai Bizottság számításai szerint az árak 1-10%-kal voltak magasabban tartva.
A spanyol bíróságok azonban nem mindig ennyire kedvezők a szállítmányozási vállalkozók irányába. 2019. márciusában a Valenciai Gazdasági Bíróság a Llácer & Navarro spanyol szállítmányozó esetében, amely a kartell működésének ideje alatt 108 Volvo és Renault márkájú teherautót vásárolt, született ítélet. A valenciai bíróság kötelezte a Renault Trucks-t és a Volvo Trucks-t 360.000 euró kártérítés megfizetésére, azaz az akkori vételár összegének alig 5%-ára (kb. 3.300 euró teherautónként).
Német perek
A német bíróságok azonban úgy tűnik, óvatosabban közelítik meg a kártérítési ügyeket a gyártók esetében. Február első hetében a Müncheni Törvényszék elutasította a szállítmányozók kártérítési kérelmét, akiket a Financialright ügyvédi iroda képviselt. Gesa Lutz vezető bíró kijelentette, hogy a szállítmányozók pénzügyi vállalkozást bíztak meg a jogvita vezetésével, ami sérti a jogszolgáltatásokról szóló törvényt.
A német jogászok azonban tudták már korábban, hogy nehéz feladat előtt álltak. Gesa Lutz bírónő, aki az első perben is ítélt fél millió eurónyi kártérítés ügyében, kijelentette, hogy „a hasraütésszerű követelések kevesek lesznek”, és a vádlóknak be kell bizonyítania, hogy a 110.000 euróért megvett tehertautó 100.000 euróba került volna, hogyha a gyártók nem egyeztetik az áraikat.
#Kartell#kártérítés#Spanyolország#T&L#teherautó-gyártók